
Шангхай, 12. лютого. По долшом при- 
готовленю ся обох сторон до дальших бовв, 
армия кытайска перешла до офенсывы. Под 
Кантоном от пару дней идут завзяты бои. 
Парудневный бой под містом Шамшуи за- 
кончил ся неудачом японск>х войск, котры 
выцофали ся ку всходови. Отряды кытайскы 
заатаковали місто Шамшуи, котрого боро- 
нят завзято японскы войска. Одночасно за- 
тааковано місто Таинав, с котрого выперто 
японскЫ силы. 

В провинции Шан-Ши японскы силы ста- 

рали ся передостати ся через ріку Гуан-Го, 
але уступили под сильным артылерийскым 
огнем кытайскых войск. Трафны артылерий- 
скы кул! затопили понтоны, на котрых пере- 
доставали ся японскы войска через ріку. 
Одночасно в полночной части фронта силь- 
на колюмна кытайска заатаковала місто 
Вант-суан. Японскы силы втратили там мно- 
го войска и оставили м сто. В рукы кытайскы 
достало ся много воєнного материяла, ору- 
жия и амуниции. 


Испанскы комунисты хотят боронити ся до конца. 


В республиканской испанской армии ніт 
згоды. Уміренны кругы той армии видят, же 
дальши бои не могут дати им побіды сут за 


тым, штобы перестати уж воєвати. Лем ко- 
мунисты хотят бити ся до конца. 
С Мадрыта доносят, же в провинции 


Мурчия комунисты зареквировали всьо зерно 
и. инши провиянты, штобы заосмотріти Ма- 
дрыт в ідло. Селян, котры не хотіли отдати 
хліба, арештовано. 


Генерал Мая переводит реорганизацию 
армии Усунул он 96 высших офицеров и 
замістил их предводителями роботничих сою- 
зов, котрых наскоро перешколено. Усунул 
также много полит. чных комисарей, назна- 
чаючи на их місце членов комунистычной 
партии, — одынокой партии, котра хоче бо- 
ронити ся до конца, не оглядаючи ся на ре- 
зультат. 


„бсли світ хоче, мы зробиме нову Испанию“. 


Под таком назвом поміщат „Рускій Віст- 
ник“ статю, в котрой описув, як бывший 
сенатор чехосл. Нац. Собраня, посол мадяр- 
ского парлямента, Юлий Фельдеший іздит по 
рижных селах и містах Мадярщины, штобы 
обзнакомити мадярске населенє с карпато- 
рускыма справами. 

Недавно посол Фельдеший был в місті 
Пейч. Там в розговорі с представителем 
газеты „Дунантул“ оповів коротко историю 
прилученя Карпатской Руси до Чехословакии 


и о том, як чехы обманули руснаков. Он 
освідомил представителя газеты также о том, 
як украинцы захватили в свои рукы власть 
на Карпатской Руси против вол! народа, 
котрый *` хоче користати со своих прав на 
самоопреділенв, признаных єму великыма 
державами. Посол Фельдеший заявил, же при 
голосованю рускый народ выскаже ся за 
прилученем вго до Мадярщины под условивбм, 
же достане широку автономию Але всли ие 
прийде в коротком часі до голосованя, то 


Кок МІ. 
Реку 


Пренумерата в краю: 
30 грошей місячно, 


80 4 квартально, 
1.50 9 полрочно, 
3 гл. рочно. 


В Амерыці: 1 дол. рочно. 


В Чехословакии; 
2 кор. місячно, 10 кор. полрочно, 
20 кор. рочно. 


Ціны оголошень: 
Ціла сторона 120 зл., Ч сто- 
роны 60 зл., /« стороны 35 зл., 
з стор. 20 зл., ав стор. 10 зл.; 
оголошеня малы за 1 мм. 20 тр., 
в текст! 30 гр., перед текстом 
40 гр. При місячном и долшом 
отолошеню значна знижка. 


Конто чекове Нр. 404.155 


Ұусһойхі у Кай4у стуагіек. 


Кедаксја і аатіпіѕігасја у Кгупісу. — А4гез „Ретко“ Кгупіса. 
роне ТРАНИНГ ВИНИЦА УТ тр ИРИНЕ ТОО 


Отвернуло ся счастє воєнне. 


Армия кытайска под Кантоном перешла до офенсывы. 


Фельдеший радит, штобы обявити автоно- 
мию на рускых землях прилученых до 
Мадярщины на основі віденского арби- 
тража и утворити на той терытории 
карпаторуске автономне правительство 
против украинского правительства Волошина. 
Втотчас прийде до борбы, в котру не буде 
мати права мішити ся нияка чужа держава. 
Сам карпаторускый народ рішит, где он хоче 
належати. А если світ хоче — сказал 
дальше Фельдеший — то мы зробиме другу 
Испанию, бо долго не будеме терпіти, 
штобы нам народ угнетали чужи. 

Наконец деп. Фельдеший звернул увагу 
на тото, што тепер уж и амерыканскы рус- 
накы с карпат, котры давнійше згодили ся с 
Масарыком на приречену автономию, — видят, 
же чехы обманули нас и тому ніт другого 
выхода, лем народным голосованвм рішити 
тоту справу окончательно. 


Ирляндскы террорысты хотіли вы- 
садити в воздух палату короля. 


Террорысты ирляндскы от долшого часу 
подкладают под мосты и будинкы в Англии 
бомбы. Полиция долшиой час не могла выслі- 
дити напастников, але наконец почала арешто- 
вати подозр!лых людей. При одной ревизии по- 
ліция натрафила на выказ, в котром были 
выписаны всі домы, котры террорысты хо- 
тіли збомбардовати, В выказ! том находил ся 
замок англицкых королей, парлямент, "банк 
Англии и головна дырекция полиции. 


Голодовка вязней в Амерыці. В Сан 
Кентен в Калифорнии находит ся велика 
вязница. Вязні в числі 4000 людей роспо- 
чали голодовку на знак протеста против зло- 
му кормленю. 


ТЕОРИИ ЕНТО ЕЛУ ЧАЧЕ 
Чи дали вы уж лепту на зимову помоч для 
безроботных?! 


Стр. 2. 


т ое. 


Совіты мают назначити в Варшаві 
нового амбасадора. 


Торговельны переговоры меже польском 
господарчом делегациом и комисариятом со- 
вітскым для заграничной торговл! сут уж 
покончены. В найблизшом час! буде подпи- 
саный трактат торговельнын польско-со- 
втскый. 

Договор вст заключеный на 1 рок с тым, 
же продолжат ся он автоматычно на дальши 
рокы, всли одна со сторон не выпов!ст дого- 
вора. Договор предвиджат вым ну товаров 
вартости по 15) милионов зл. с каждой сто- 
роны рочно. 

Експорт с Польщи обнимат в 1/3 части 
ВЫВОЗ угля, в 1/3 части товары волокнисты 
и машины для промысла волокнистого и в 
1:3 части с рижных выробов промысловых. 

Польща буде спроваджати с Росии руды 
мангаиовы, баволну, дуган, футра, вина и т. д. 

Часть угля, котрый Польща буде прода- 
вати Росии, має быти перезначена для совіт- 
ской балтиской фльоты. Уголь тот не буде 
транспортованый до Совітов, лем отвезеный 
до Гдыні, где будут приізджати совітскы ко- 
раблі, котры будут его заберати. 


В звязи с тым договором мают (Совіты 
назначити в Польщі нового амбасадора. Як 
відомо, совітска амбасада в Варшаві вст не- 
обсаджена от часу откликаня с Варшавы 
б. совітского амбасадора Давтияна, котрого 
судьба вст незнана. 


Торговельный договор польско-совітскый 
оживит сильно желізну дорогу :Пепетовка- 
Здолбунов, котра тепер вст мало учащана. 
Перед пару роками через Здолбунов перево- 
жено великы партии желізной руды, котру в 
Здолбунові перекладано на польскы вагоны, 
При той роботі было занятых 330 роботников. 
Погодивше, по пожарі в вагоні поізда с рудом 
на линии Шепетовка-Здолбунов, перестала 
Росия высылати свои товары через Здолбунов 
и перевожено их через Гдыню. 

Тепер при обновленю желізнодорожной 
комуникации на линии Шепетовка-Могиляны 
надіют ся, же Здолбунов оживит ся торго- 
вельно и заробково. 


—— о < == 


аква БЕЛОЕ ОАЧЕАЕВАЬРУИН ЗВЕНЕ НОНСЕНС 
- Тяжко жиє ся тепер и в Амерыці. 


Тяжкы часы настали также и в Амерыці. 
Передом бодай лем вырвати 159 ренскых на 
билет и шифкарту, каждый іхал до Амерыкы 
сміло и знал, же як лем захоче робити жде 
го там хл!бец с омастом. Выізджали тыж ма- 
сөво наши лемкы до Амерыкы и ніт села, с 
котрого бы по парудесятеро, а часом и по 
парусот людей до Амерыкы не выіхало. Еми- 
гранты тоты не были фаховыма роботниками, 
не знали ниякого ремесла, але помимо того, 
находили скоро роботу, бо хлоп наш выробил 
собі на чужині марку доброго, совістного и 
ревнего роботника, котрый скоро привыкал 
до порученой вму роботы и выполнял ю зна- 
менито. Части тыж наши хлопы дослуживали 
ся становиска ‘надзерателя („боса“) при ко- 
пальнях и фабрыках. Хлопы тримали ся 
роботы специялизовали ся в ней и робили в 
одной фабрыці аш до часу вы!зду с Амерыкы, 
або до поздной старости. Заробкы были 
добры, податков роботник не платил ниякых, 
тож жил собі добре и як был шпаровлиый, 
то за пару літ ускладал красны гроши. 

Але тепер змінило ся вшитко. Недавно 
достала редакция лист от нашого кряна, г-на 
Антония Зяи с Лабовой, котрый так описув 
житє в Амерыш: „У нас в Амерыці по ста- 
рому. Кто робит, то якоси жив, але кого с 
роботы выдалят, то другу барз трудно найти. 
А большого махлярства може на світі ніт, як 
Фордова фабрыка. (г-н. Зяя робит в фабрыці 
автомобилей Форда) Старших хлопов выдалят, 
а другы с рижных стран приходят и платят 
за роботу. 

В Амерыці така сыстема: діти треба хо- 
вати до 21 року, а скоро достане роботу, то 
ся женит, або выдав и така с него помоч. 

А хлоп, як перейде 4) літ — то уж ро- 
боты нигде не може достати, же старый до 
роботы. А оно выглядат так: до 40-ох и 45-ох 
літ хлоп доховув діти и на неодного біда аж 
тріщит, бо треба и ідло и одеж купити и 
‚аренду от „гарзу“ (хаты) заплатити. А по- 
даткы — то уж ніт рады! Где бы — сте што 
куповали, то 3°/ от доляра. Так само от 


заробкового 
податкы. 

Где лем ся рушити, то всяди оплата, бо 
всьо вст на „мидер“ (слово то значит мотор, втом 
значеню автомат-чисельник — машина, котра 
сама рахує), што рахує. бст „мидер“ на воду, 
килько ей выйде, вст „мидер“ на газ, килько 
выпалит, на електрычне світло, радио, влектр. 
машину до праня и т. д., а може ище прийде 
до того, же далут „мидер“, килько кто кроков 
зробит и кажут платити. 

Та то добре было бы всьо поплатити, як 
бы человік тилько заробил, але, на жаль: 
„перешли стары добры часы, коли то и стар- 
чило на всьо и ище можна было отложӣти“, 


податок и рижны, прерижны 


Так пище нам земляк и с листу его 
видно, же невеселы думкы проходят на многых 
наших братов в Амерыці. Так то все быват 
на чужии!. бст здоровя, сут силы, а при том 
потребує край робочих рук — жив ся добре 
и так было в Амерыці, але на старость, або 
в случаю планьших часов для фабрыкантов, 
ніт свовго кута, ніт своей бандуркы и своего 
зерна. 


ел: РМ) 


Помер Папа римскый 
ПИИ ХІ. 


Дня 10 лютого о год. 5.3) рано помер в 
Ватыкан! Папа Римскый, Пий Х]. Папа Рим- 
скый Пий ХІ. называл ся передом Ахил 
Ратти. Он уродил ся в малом місточку Дессио, 
недалеко Медиоляна, где вго отец был дырек- 
тором фабрыкы шолка. Науку кончил в Ме- 
диоляні, а степень доктора фильософии, 
теольогии и права каноничного достал в Римі. 

В маю 1913 р. выслал єго тогдашный 
папа Бенедикт ХУ. до Польщи в характері 
Апостольского Визытатора, а погодивше име- 
новал вго Панскым Нунцием. С Польщи 
выіхал Он 4 червня 1921 року, а дня .б лю- 
того 1922 выбрали бго Папом Римскым. 
Яко папа, принял Он имя Пий ХІ 

Похорон Папы отбыл ся в Римі дня 14 
лютого. Заупокойне богослуженє в Польщі 
заряджено на день 18 лютого для всіх школ 
и урядов. 

Ведля принятого церемонияла кардыналы 
мают с'іхати ся до Риму, штобы выбрати но- 
вого папу. Выборы не могут зачати ся скорше, 
ак в 9 дней по смерти папы и мусят ся за- 
кончити 18-ого дня, чуслячи от смерти. 

Кардыналы, а вст их 62-ох, будут розмі- 
щены по отдільных апартаментах Ватыкана 
и будут голосовати в Сикстынской каплиці 
4 раз денно, два раз перед полуднем и 2 раз 
по полудни. Папом римскым буде выбраный 
тот кардынал, на котрого паде 2 3 части 
голосов. 

Меже кандыдатами на папу римского 
вычисляют также Примаса Польщи кардинала 
Гльонда с Познаня. 


Палестына 
суверенном державом. 


Политычны льондонскы кругы подают, же 
премер Чемберлен с Мак-Дональдом мали 
приготовиви проєкт розвязкы справы жидов- 
ской в Палестыні. 

Провкт тот предвиджат утворенє суве- 
ренной независимой палестынской державы, 
звязаной трактатом с Англиом, Жиды достали 
бы свои терены, але доплыв их до Палестыны 
был бы так регульованый, штобы не было их 
николи большо як !/, часть загального населеня 
Палестыны. Правительство англицке має дати 
инши терены до роспарядимости жидам для 
надвыжкы емиграцийной. 


ЖАНЫСЫ ИОНЫНЫН РА ЫЫТА УЕ ИВАЕ Е ШОС СТЬ ЗЗХАЕАЕИЕНОНЕСИ ЧОРНАЕ ННСА НААР УЗЕЛ ВЕ ЗАВ 
Емиграция с Польщи до Боливии. 


Боливия — республика полуднево-амеры- 
канска, 3 !/, раз больша от Польщи, поста- 
новила допустити на свои терены поселенцов 
с Польщи, котры захотят робити на грунті: 

Боливийске правительство отдав на ціли 
того поселеня 300 тысяч гектаров землі, на- 
мірят окружити польскых емигрантов специ- 
яльном опеком и хоче дати им всяку помоч 
при поселеню на м!сци, 

Емигранты с Польщи мают быти осво- 
боджены через 10 літ от податков и через 1 
рок с оплат почтово-телеграфичных. 

На парцеляцию и поселенє призначено 
терен, положеный у подножа гор Кордыли- 
врскых, званый Кохабамба. Климат мав там 
быти здоровый и отв тный для нас. 

Емигранты по при!зд! на м!сце достанут 


безплатно землю, по 50 гектаров на родину 
и пожичку по 15) зл. на 1 особу, штобы 
могли ся загосподаровати. Ціны удержаня в 
Боливии сут значно низши, як в Польщі. 
Боливийске правительство будує власным 
коштом дорогу до поселенчих теренов. 
Загалом предвиджене вст спровадити на 
терен Боливии 4.300 родил с Польщи. В том 
році може выіхвти там 30 родин, в будучом 
році 350 родин, в р. 1941 — 400 родин, а в 
літах слідуючих по 500 родин 
До Варшавы має незадолго приіхати бо- 
ливскый коисуль в ціли переведеня пляну 
поселеня, зачеркненого в так великых розмірах. 
Со стороны польской емигрантами буде 
опековати ся Меженародне Поселенче Т-ве 
(Мендзынародове Т-во Осадниче). 


аай О РАЦ Ў 


Ч. 7. (241) 


Емне 


Загальне собранє членов чит. 
им. М. Качк. в Крыниці- селі, . 


Дня 12. лютого т. р. в салі читальні от- 
бы `о ся загальне’ собранє членов читальні 
им. М Качковского в Крыниці селі. 

Найважнійшом точком обрад была спра- 
ва будовы читальняного дома, котрого недос 
таток всгынят всяку культурну роботу. Пе- 
ред перешло роком набыла читальня красну 
площу под будову, а члены чит. с собраных 
жертв закупили и згасили 15000 кг. вапна, 
вы 5удовали деревяный барак и згромадили 
дост дуже деревяного материяла. Всього то- 
го однак за мало, штобы приступити до бу- 
довы такого дому, якого потребує Крыница. 
Выділ чит. звернул ся С просьбом о помоч 
до Апост. Администрации, штобы Она дала 
на будову значнійшу суму с фондов, выру- 
ченых с продажи ерекциональных грунтов 
в Крычиці и Ексц. Апостольскый Админис- 
тратор прирек делегатам дати 5000 злотых, 
однак не можна дождати ся тых грошей и ніт 
способу роспочат 1. будову. Хотячи однак не- 
премінно приступити в том році до будовы, 
О. Совітник Евгений Хиляк, предсідате ль 
будовельного комитета, предложил подарити 
читалині площу с приходскых грунтов Та- 
кым способом можна бы было продати чи- 
тальняну площу (чудна случайность для Рус- 
кой Бурсы в Новом Санчі) и вырученыма с 
продажи грошами роспочати будову дома на 
подареной парцел!. Собранв приняло одного- 


лосно предложенє О. Хиляка и высказало 
вму щиру благодарность за его жертвенность 
для народного діла, 

По докладі о діятельности уступаючого 
выділа и касов?м докладі, уділено уступаю- 
чому выділу абсолюторию и приступлено до 
выбора нового правленя. Сут выбраны: Юли- 
ян Громосяк предсідатель, Василий Петрик 
заступник прздсідателя, Констанция Троха- 


новска — секретар, Алексий Греняк — ка- 
сивр, Алексий Громосяк — библиотекар, 
Петро Шевчик и Павел Тарас — заступни- 


кы. До контрольной комисии выбраны: То- 
ма Живицкый, Антоний Кусик и Павел Ви- 
слоцкЫй. 


Выділ складат ся со самых молодых лю- 
дей, бо тыж и молодеж крыницка взяла 
в свои рукы просвітну роботу в селі. Поми- 
мо того, што ніт власной салі для. представ- 
лень, ани отвітного поміщеня для сходок, 
молодеж сходит ся праві каждого дня в чи- 
тальні, где учат ся співу, деклямации и т. д. 
а также приготовляют представленя, котры 
дают в вынанятых салях в Крыниці-Здрою. 
Читальняный хор отспівал и в часі собраня 
пару прекра-ных пісней, а также молоды 
дівчатата и хлопці отдеклямовали чудно уло- 
жены на тот день вершикы, уложены талан- 
тливым м!сцевым молодым поетом Михаи- 
лом Гуревм. 


= аи 


Прэсвітна діятелност чит. 


Ище на пару літ перед войном Лабова 
проявляла ожевлену культурну діятельность. 
В р. 1907. назначено парохом Лабов й пок. 
о. Иоана Хризостома Дуркота, котрый ціле 
своє трудолюбиве житє посвятил культурно- 
му и економичному поднесеню села. Видячи, 
же в громадской раді засідат близко поло- 
ловина жидов и же жиды рядят селом в Й- 
том выбрано также жида, лем староство не 
затведило выбору), перевел он новы выборы 
так, же всього лем двох жидов ввошло до 
рады громадской. Але помимо того люде ку- 
повали у жидов, а же жиды давали на борг, 
то и жидам служили. Пок о. Дуркот поста- 
новил освободити селян с под Впливов жи- 
довскых и приступил до будовы читальняно- 
го дома, зберал жертвы и заохочал людей 
до будовы. Собравши суму около 1000 ко- 
рон, купил в середині села прекрасну площу, 
выпалил цеглу на парохияльном грунті, с 
парохияльного каменелома выломил камень 
и при помочи селян побудовал в 1912 р. 
великый мурованый, поверховый дом, в кот- 
містила ся читальня, кооператывный 


ром, 

склеп, каса Райфайзена и кооператывна моло- 
чарня — всі инстытуции, основаны пок 0. 
Дуркотом. | 


Село, котре недавно находило ся В ру- 
ках жилов, ожило нагло Люде горнули ся 
до читальні, приносили молоко, а за гроши ку- 
повали потребный им товар в кооператывном 
склепі. Потребовал кто грошей на корову, 
або штучны навозы, доставал их легко и на 
низкый процент в касі Райфайзена, где были 
все гроши, бо люде охотно, вносили вклады 
до той касы. С доходов куповало ся книжкы 
‚до читальні и народ просвічал ся. ЕЗя 

Аж пришол 1914 рок со всіма ужасами 
войны. Самого · О. Дуркота и цілый заряд 


им. М. Качк. в Лабовой. 


читальны и кооператывов поарештовано и 
склеп, молочарня и каса остали ся без опе- 
кы. В скором часі закватеровали ся в Лабо- 
вой мадярскы войска, котры розкрали това- 
ры со склепу и знищили ціле устройство 
молочарні, загальной вартости около 6300 
корон. Погодивше отдано тоты институции 
под заряд украинцам и тоты выкончили всьо 
на чисто Остали по войні лем муры. Але 
остал также инший великый маєток, а имен- 
но закоренена уж пок. О. Дуркотом (помер 
в Талергоф в серпні 1915 р:) охота до нау- 
кы и просвіты. Тота охота просвічати ся не 
змаліла до тепер и чит. им. М. Качковского 
высылат каждго року по двох молодых хлоп- 
цов на коопер. — госп. курсы при Р. СЕВ 
во Львові, мав у себе прекрасный хор, ама- 
торскый кружок и кружок мандолипистов. 
В библиотеці читальной вст понад 300 кни- 
жок, котры переходят с рук до рук и прос- 
вічают головы молодежи и старших. Моло- 
деж основала спортовый кружок, котрый вы- 
робил справных спортстменов. Члены круж- 
ка сут особенно добре заавансованы в гр! 
зв. „сітковка“ Вечеры зимушны проводят 
на чит. книжок и газет, на гр! в шахы 
и другы тов. гры и на слуханю радио. 


Одно лем цікавит нас, где то в Лабовой 
нашол „Наш Лемко“ великый мурованый дом 
„Просвты“ бо мы знаме положительно, же 
не лем ниякой хаты „Просвіта“ в Лабовой 
не мав, але и самой „Просзіты“ там не ос- 
новано, бо ніт для кого, бо кром! пару оба- 
ламученых, украинцов в Лабовой ніт. Але 
„Наш Лемко“ такыма справами ся не пере- 
нимат. Треба збрехати, то бреше, бо преця 
„Украина мусит быти велика“. 


о — 


Стр. 3. 


Што дає складаный 
грош до гроша. 


Коли познаме добре историю розвитя 
многых великых фабрык, то часто перекона- 
ме ся, же початок той фабрыкы был незвы- 
чайно малый. Найлучший примір того маме 
на промисловом центр! Польщи, місті Лодзи, 
в котрой початок до великой суконного про- 
мысла дали звычайны варстаты ткацкы, якы 
встрічаме часто по наших селах. 

В Люблині вст велика фабрыка дрож- 
джей 6й властитель перед 33-роками прода- 
вал газеты, пак вынанял с другым разом бу- 
фет һа стации в Люблині, погодивше тримал 
тот буфет сам, погодивше, коли мал пару 
ускладаных грошей, вынанял собі комнатку 
и почал робити дрожджи, а тепер має вели- 
чезну фабрыку. прекрасны домы и самоходы. 
Того всього доробил ся дробном ощадностю. 

Сут и села, где люде зрозуміли вагу 
дробной ощадности. Кооператывный вістник 
в ч. 2-ом, на стор. 6. подав, же в Подмихай- 
лю „Кредытный кооператыв Згода“ розпочал 
плянову діятельность в напрямі призвычаиня 
людей до дробной ощадности. Дирекция „Зго- 
ды“ в брала „Комитеты дробной ощаднности“ 
и каждий такый комитет має свой район. 
Члены комитета переходят каждого місяца 
по хатах селян, належачих до их района 
и зберают дробны ощадности в грошах 
и натуралях (яйцах, зерні и т. д). Малы 
щадничи вкладкы односят члены комитета 
до касы „Згода“, котря выставлят щадничи 
книжечкы вкладчикам. | 

Так поступаючи, тот кооператыв мал 
при конци 1938 року 2931,36 зл. вкладов, по- 
ходячих с грошевой, дробрной ощадности се- 
лян. На запасном фонді было в том коопе- 
ратыві 2331,79 зл. инши фонды выносили 
383,02 зл. умлы — 2068,35 зл. оборотовый 
капитал — 8.192,51 зл., а всьо тото собрано 
дробныма, грошевыма вкладками и то лем 
в одной части села, бо в другой части села 
вст кооператыв „Руска Самопомоч“, котрой 
оборотовый капитал за 1938 р. выносил 
12.321,37 зл. 

Чи не вст то красный примр для ин- 
ших сел? Чи не вст то доказ, же не в не- 
достатку средств, але в несорганизованю ле- 
жит наша біда ? 

А но добры люде, призадумайте ся над 
тым и попробуйте у себе впровадити таку 
ощадность, а увидите, же с того повстане 
велике діло. 


ШИНИМИНМИИМИЕНИЕЕЕИ СЕС 
]хал без билета. 


Сын амерыканского фармера 14-літный 
Джон Бровн, пришол раз покрыйому на вой- 
скове летниско и НИКым незаміченый укрыл 
ся в куті бомбового самолета. Незадалго до 
кабины самолета всіл летчик и самолет взнес 
ся в гору. Летчик, хотячи выпробовати новый 
тып самолета, робил найрижнороднійши шту- 
кы, не знаючи чич о том, же в кут! трясе ся 
от страху малый хлопчина. По приземлеию, 
хлопец, былый от страху, але с радостным 
блеском в очах, выскочив с самолета У хотіл 
покрыйому втечи с летниска. Але страж при- 
лапала вго и запровадила до офицера, кот- 
рому хлопец звірил ся, же охота видіти свт 
гнала вго с хаты. Офицерови сподобал ся. хло- 


` пец и принял вго до школы летчиков о и так 


сполнило ся горяче желане хлопца. 


Стр. 4. 


Што Чути в світі и в краю | 


Зміна правительства в Югославии, 
Перед 2-ма тыжднями упало правительство 
Стоядиновича, великого приятеля Италии, 
а то через выступленє с правительства пару 
министров. Причином крызыса 6ст опозы- 
ция хорватов, котрыма проводит д-р Марек. 
Нове правительство, на чел! котрого станул 
мин. Светкович, буде старати ся допровадити 
ДО ЗГОДЫ. 


Военні суды на Мадярах. В звязи 
с нападом на жидов в Будапешті, выходячих 
с сынагоги, где ранено парунадцетох жидов, 
правительство мадярске впровадило на цілой 
терытории державы суды воєнны. 


Совіты сорвали дыпльоматычны от- 
ношеня с Мадярами. В виду приступленя 
Мадяр до бльока противкомунистичного, Со- 
віты откликали своєвго представителя с Бу- 
дапешта, а в наслідок того выіхал и мадяр- 
скый представитель с Москвы. 


В Чиле все ище повтарят ся земле- 
трясене. По страшном землетрясеню в Чи- 


лв, о котром писали мы уж в попередном 
числ!, повтаряют ся все ище слабши зем- 
летрясеня в рижных частах краю. Сут они 


так сильны, же знищили ряд місцевостей, 
а также углеву закутину коло міста Коро- 
нель. Ратунок єст трудный, бо одночасно над 


знищеным тереном переходят бурі и падат 
силяный дождж. 
Замерз в гробі. В повіті пщинском, 


в одном сел! выконал гробар ище в осени 
гробы, штобы не мерзнути в зим}. Коли не- 
давно в одном гробі хотіли погребати помер- 
шого, гробар увиділ на дні гроба неживого 
чоловіка. Был то 40-літный хлоп с того се- 
ла. Хлоп тот вышол дня 6. лютого с хаты 
до міста и уж не вернул. Вертаючи с міста, 
заблудил в задуявці упал до гробу и там 
замерз. 


Прогнал чорта за 10 злотых. В хаті 
Мотыкы в Великом Борі страшило. Недавно 
з'явил ся в вго хаті незнаный волокыта, кот- 
рый заявил, же за 30 злотых выжене чор- 
та, котрый сідит вкутГи всіх непокоит. При- 
шло до згоды и Мотыка дал волокыті 10 зл. 
задатку. Волокыта почал выганяти чорта че- 
рез выгляд, котрый отворил. За „чортом“ 
выскочил и сам волокыта и тилькы 6го ви- 
діли, 


По 20-х роках вернул до родного се- 
ла. До родного села в пов дубянском вернул 
по перешло 20-ох роках неякый Гулецкый. 
Покликаный до армии царской, пристал по 
1917-ом роді до большевиков и поселил ся 
ся в одном с колхозов. В р. 1930. передостал 
ся до Турции, пак до Персии, а наконец по 
долгом скытаню ся по світі через Грецию 
и Румунию вернул до Польщи. В каждый 
с тых держав сідил в арешті за безправне 
переступленє границ. Тота сама кара жде 
вго и в Польщі. 


" ікавы жаданя старых англичок. Пол 
милиона старших незамужных англичанок 
утворило сильну организацю. Организация 
тота ставят цікавы жаданя ангицкому пра- 
вительству. Всі тоты стары „дівы“ жадают 
рішительно, штобы правительство уважало 


ИЛЬ Е М: 8.0 Ч... 1. (247) 


Ціле місто перенесли о пару миль. 
Місточку Маскот, в брытнйской Коломбии 
грозила велика опасность, бо положена над 
‚ Місточком гора почала ‘ся забозити и грози- 
ла засыпанєм цілого місточка. Штобы охоро- 
нити ся перед тым несчастєм, перенесено всі 
домы с місточка на місце положене о пару 
миль от горы. Місто тото носит дальше 
давну назву. Там, где было передом міс- 
точко, стоит лем одна стара хата, котрой не 
оплатило ся переносити 


их за „жертвы .Войны“ штобы призал им от- 
шкодованв. 

Стары ;дівы“ основуют свои жаданя фак- 
том, же в час! світовой войны згынуло понад 
милион молодых англиков, котры, як бы жи- “ 
ли, то женили бы ся. Через их смерть мно: 
го женцин стратило возможность выдати ся 
замуж и через тото не мают они своей ро- 
дині и средств до житя. 

За „тоты втрачены возноможности“ жа- 
дают тепер отшкодованя, основуючи свои жа- 
даня тым, же світова война стала ся причи- 
ном надміра женщин, чи тыж браку мужчин 
в ИХ поколіню, в виду чого мают они право 
уважати ся за жертвы войны. Рузвельт хорый на грыпу. Презыдент 

5 Амерыкы захворіл на грыпу и от пару дней 

Домы с коралей. Островы Сешелі, по- не выходит с палаты. 


ложены на Индийском Океан! в ровном от- 


даленю меже Аденом и Занзибаром мают бе- 
регы коралевой формации и выглядают пре- Продам цілу добре загосподаровану пасіку 
в Крыниці-Селі, або поодынокы улии. 


красно. 
Головным будовельным материялом вст 

УД р Голосити ся: Мгр. Яновицка 

Крыница 2. 


там кораль Хаты будованы с кораля отбивают 
чудно на тлі зеленых пальм. На одной с тых 

ББ ААРАФ АСААЛАА ПАДУ ТУС ДаРТ 
. 
Двомісячны курсы 
для 


островов вест святына, побудована с квадра- 
регентов сельскых хоров 


товых, отесаных брыл коралевых. Стіны той 
святыні блищат ся в сонци як найкрасший 

уряджат Филия О-ва им. М. Качковского 
в Сяноці. 


Домы, склепы, гаражи, школы, церкви — 
всьо тото перенесено о пару миль дальше. 


білый мармур. 


Кости вояков с великой войны. Под 
Ошмянами выкопано кости трох вояков, за- 
битых в часі світовой войны. При костях най- 
дено оружив и холмы. 


На курсы будут приняты всі кандыдаты, 
маючи добрый слух и голос. 

Курсы буде провадити г-н. Александер 
Ропицкій. 

Оплата за цілый (двомісячный) курс ви- 
носит 25 зл., платных при вписах. 

Курсанты достают безплатно поміщенє, 
опал, світло, учебны приборы, — остают ся 
однако на власном викті. Курсанты должны 
мати свою постель. 

Курсы начинают ся 20-го лютого о год. 
10 рано в салі „Народного Дома“ в Сяноці. 

Конец курсов дня 8. квітня. 

Зголошеня на курс належит высылати 
на рукы секрет. Филии О-ва Александра Ро- 
пицкого (Санок ул. Крулевска Нр. 3). 


ПРАВЛЕНЕ, 


Бродий на свободі. Бывший карпато- 
рускый премвр Еродий повідомил телєгра- 
фично свою жену, котра жив в Ужгороді, же 
освободжено вго с тюрмы и же вертат до 
Ужгорода. 

Бродий, яко премер Прик. Руси жадал 
права самоопреділеня (плебисцыта) и за то- 
то был арештованый под закыдом здрады 
державы 


Руске населеве збойкотовало выборы 
на Прик. Руси. С Хусту доносят, же пере- 
ведены дня 12. т. м. выборы на Грикарпат- 
ской Руси перешли на загал спокойно. На- 
тиск со стороны волошиновской администра- 
ции был сильный. Помимо того в многых міс- 
цевостах населенв збойкотовало выборы. В 
міс̧цевостах Горинчово, Иза, Сеище и Нанко- 
во коло Хуста никто не голосовал. 


Комунальна Каса Ощадности | 
Повіта Краковского в Кракові 

